Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta Euroopan parlamentin ja neuvoston direktiivi yhteisön rautateiden kehittämisestä annetun neuvoston direktiivin 91/440/ETY sekä rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä annetun Euroopan parlamentin ja neuvoston direktiivin 2001/14/EY muuttamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2007/0078 lopull. - COD 2004/0004 */





[pic] | EUROOPAN YHTEISÖJEN KOMISSIO | Bryssel 22.2.2007 KOM(2007)78 lopullinen 2004/0047(COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta EUROOPAN PARLAMENTIN JA NEUVOSTON DIREKTIIVI yhteisön rautateiden kehittämisestä annetun neuvoston direktiivin 91/440/ETY sekä rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä annetun Euroopan parlamentin ja neuvoston direktiivin 2001/14/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2004/0047(COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta EUROOPAN PARLAMENTIN JA NEUVOSTON DIREKTIIVI yhteisön rautateiden kehittämisestä annetun neuvoston direktiivin 91/440/ETY sekä rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä annetun Euroopan parlamentin ja neuvoston direktiivin 2001/14/EY muuttamisesta (ETA:n kannalta merkityksellinen teksti) 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (KOM(2004)139 lopullinen – C6-0309/2006 – 2004/0047(COD): | 4. maaliskuuta 2004 | Euroopan talous- ja sosiaalikomitea antoi lausuntonsa: | 9. helmikuuta 2005 | Euroopan parlamentti antoi lausuntonsa ensimmäisessä käsittelyssä: | 28. syyskuuta 2005 | Yhteinen kanta vahvistettiin määräenemmistöllä: | 24. heinäkuuta 2006 | Euroopan parlamentti antoi lausuntonsa toisessa käsittelyssä: | 18. tammikuuta 2007 | 3. Komission ehdotuksen tavoite Valkoisen kirjan ”Eurooppalainen liikennepolitiikka vuoteen 2010: valintojen aika” mukaisesti komissio aikoo tällä ehdotuksella jatkaa rautatiesektorin uudistamista avaamalla kansainväliset henkilöliikennemarkkinat kilpailulle Euroopan unionissa . Tämä on yksi neljästä toimenpiteestä, joita komissio ehdotti osana kolmatta rautatiepakettia (muilla toimenpiteillä parannetaan kansainvälisiä liikennepalveluja käyttävien matkustajien oikeuksia, luodaan veturinkuljettajien lupa- ja todistusjärjestelmä ja parannetaan rautateiden tavaraliikennepalvelujen laatua). Nyt käsiteltävänä olevassa ehdotuksessa esitetään, että rautatieyrityksille, joilla on toimilupa ja vaaditut turvallisuustodistukset, olisi 1. tammikuuta 2010 alkaen myönnettävä oikeus infrastruktuurin käyttöön kansainvälisten henkilöliikennepalvelujen tarjoamiseksi yhteisössä. Jotta kansainvälistä liikennettä voitaisiin kehittää realistisissa taloudellisissa olosuhteissa, ehdotus mahdollistaisi matkustajien ottamisen ja jättämisen millä tahansa kansainvälisen reitin varrella sijaitsevalla asemalla, myös samassa jäsenvaltiossa sijaitsevilla asemilla. Tämä on järjestetty siten, että turvataan sellaisten julkisia palveluhankintoja koskevien sopimusten taloudellinen tasapaino, joihin tämä mahdollisuus voi vaikuttaa, rajoittamatta kuitenkaan liiallisesti niiden rautatieyritysten toimintaedellytyksiä, jotka harjoittavat avoimeen infrastruktuurin käyttöoikeuteen perustuvaa kansainvälistä henkilöliikennettä. 4. Komission kanta Euroopan parlamentin tarkistuksiin Komissio voi hyväksyä kokonaisuudessaan tai osittain suurimman osan Euroopan parlamentin toisessa käsittelyssä ehdottamista tarkistuksista. Tarkistukset, jotka komissio voi hyväksyä, selkeyttävät komission ehdotusta. Niissä ehdotukseen lisätään uusia raportointivaatimuksia ja muutetaan komiteamenettelyä koskevia säännöksiä neuvoston päätöksen 1999/468/EY muuttamisesta 17. heinäkuuta 2006 tehdyn neuvoston päätöksen 2006/512/EY pohjalta. Tarkistukset, jotka koskevat julkisten palvelujen rahoittamiseksi perittävää maksua (8, 21, 22 ja 23) : Nämä tarkistukset selventävät maksun soveltamisalaa ja sen perimisen edellytyksiä. Tarkistus 11, joka koskee puitesopimuksen kestoa : Tarkistuksessa ehdotukseen lisätään johdanto-osan kappale, joka koskee direktiivin muuttamista siten, että puitesopimusten vakiokesto pidennetään 15 vuoteen, kun on kyse erikoistuneesta infrastruktuurista ja laajoista ja pitkäaikaisista investoinneista. Raportointivaatimuksia koskevat tarkistukset (13, 24 ja 25) : Näissä tarkistuksissa muutetaan komission raportointivaatimuksia. Tarkistuksessa 24 ehdotetaan, että komission kertomuksessa olisi arvioitava myös direktiivin vaikutuksia EU:n pienissä jäsenvaltioissa. Kahdessa muussa tarkistuksessa esitetään, että vuonna 2012 annettavassa kertomuksessa keskitytään kansallisten henkilöliikennepalvelujen markkinoiden avaamisen valmistelussa vallitsevaan tilanteeseen ja että vuonna 2018 annetaan uusi kertomus, joka koskee vastavuoroisuuslausekkeen soveltamista sekä sen testaamista, vaarantaako kabotaasiliikenne julkisia palveluhankintoja koskevan sopimuksen taloudellisen tasapainon. Komissio voi hyväksyä sen, että se arvioi vuonna 2012 kansallisten henkilöliikennepalvelujen markkinoiden avaamisen valmistelutilannetta. Komissio katsoo kuitenkin, että vuoden 2018 kertomusta varten ehdotettuja kahta arviointikohdetta olisi arvioitava jo vuoden 2012 kertomuksessa. Nämä kaksi tarkistusta olisi muotoiltava uudelleen, sillä viittaus rautateiden kotimaisten henkilöliikennemarkkinoiden avaamiseen ei ole enää tarpeellinen, koska asiasta ei äänestetty täysistunnossa. Komiteamenettelyä koskevat tarkistukset (14, 26, 27, 31 ja 32) : Näissä tarkistuksissa direktiivin 91/440/EY komitologiasäännökset saatetaan 17. heinäkuuta 2006 tehdyn neuvoston päätöksen 2006/512/EY mukaisiksi. Muut tarkistukset (16, 19 ja 30) : Näissä tarkistuksissa selvennetään komission ehdotuksen sanamuotoja. Komissio ei voi kuitenkaan hyväksyä tarkistusta 3 , jossa poistetaan johdanto-osan 8 kappale. Johdanto-osan 8 kappaleessa käsitellään perusteita ja menettelyjä sen arvioimiseksi, onko kabotaasiliikenteen pääasiallinen tarkoitus kansainvälisen liikenteen harjoittaminen. Komissio katsoo, että tämä on tärkeää menettelyn avoimuuden kannalta. Komissio ei voi myöskään hyväksyä tarkistusta 2 , koska ei ole mitään syytä antaa uusille jäsenvaltioille oikeutta siirtää rautateiden kansallisten henkilöliikennemarkkinoiden avaamista viidellä vuodella, jos tällä direktiivillä ei lainkaan avata kotimaisia henkilöliikennemarkkinoita. 5. Päätelmä Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla.